**Stort forældremøde med valg til bestyrelsen 30.04.2025**

Referenter: Gitte og Reno

**Formandens Beretning 2024**

Kære forældre, medarbejdere og bestyrelsesmedlemmer,

Det var med stor glæde, at Christian præsenterede denne beretning på årets store forældremøde med valg til bestyrelsen for 2025. Christian fortalte, at året har været fyldt med aktiviteter og vigtige beslutninger, der har haft en betydelig indflydelse på Pedersborg børnehus. Christian fremhævede nogle af de væsentligste punkter, som bestyrelsen har arbejdet med i det forgangne år i kronologisk rækkefølge.

**Oprettelse af Ansættelsesudvalg**
I foråret besluttede vi, at oprette et ansættelsesudvalg i forbindelse med ansættelsen af en ny leder til Pedersborg børnehus. I maj og juni afholdt vi ansættelsessamtaler. Vi bød med stor glæde Dorthe Meiland velkommen som vores nye leder, hun tiltrådte den 15. august. Dorthe havde en stor erfaring og engagement i dagtilbudsområdet og vi tænkte, at hun ville bidrage positivt til vores institution hvilket hun også gjorde.

**Økonomisk Forbedring**
I løbet af året har vi sat fokus på, at forbedre husets økonomiske situation. Vi har fået vendt hver en krone og arbejdet grundigt med forskellige omkostninger, herunder rengøring, leasingaftaler, forsikringer og vikaromkostninger. Dette har været afgørende for, at sikre en sundere økonomisk fremtid for Pedersborg børnehus.

**Renovering af huset og udenomsareal**
Vi har haft fornøjelsen af, at Sorø Kommune har udskiftet de gamle døre ind til stuerne med nye døre med vinduer i, hvilket har gjort, at der nu strømmer mere lys ind i huset. Desuden blev noget af belægningen udenfor bl.a. ved vuggestuen omlagt på en arbejdsdag, mens Sorø kommune har omlagt resten.

**Køb af Pedersborg børnehus**
Vi er også startet på, at se nærmere på processen med, at købe Pedersborg børnehus af Sorø Kommune. Dette er særligt relevant, da vores lejekontrakt kan genforhandles i 2025, og vi ønsker at sikre en stabil fremtid for vores institution og lave en opsparing, samt at kunne rykke hurtigere på nogen punkter f.eks. i forhold reparationer m.v.

**Fondansøgninger og Projekter**
Vi har igangsat ansøgninger til forskellige fonde for, at søge støtte til vores projekter og forbedringer af institutionen, herunder legepladsen og indkøb af nyt undervisningsmateriale. Vi har dog ikke haft held til at modtage nogle stipendier endnu. I sommeren 2024 fik vi bestilt en ny legeplads til vuggestuen, som nu er blevet opsat til stor glæde for alle vuggestuebørnene.

**Personaletilfredshed og Trivsel**
Vi har haft fokus på personaletilfredshed og trivsel. Vi har deltaget i personalemøder for at lytte til medarbejdernes bekymringer, især i den periode hvor huset har været uden leder i en længere periode. Bestyrelsen har sparret med lederen om bl.a. håndtering af sygemeldinger, som vi har været hårdt ramt af. Det har været en vigtig prioritering for os i bestyrelsen at følge dette tæt. Vi er glade for, at havde Anna tilbage i huset.

**Nyt Pladsanvisningssystem**
Vi har introduceret Kumba, et nyt pladsanvisningssystem, som skal gøre det lettere for forældre, at tilmelde deres børn til institutionen og skabe overblik for de medarbejdere, som håndterer denne vigtige del af driften.

**Lederskabsændring**
Den 8. oktober modtog vi Dorthe Meilands opsigelse, hvilket betød, at vi hurtigt måtte finde en ny leder. Reno havde sagt over telefonen, at Christian gerne måtte ringe til ham, hvis jeg fik behov. Behovet opstod så ganske få måneder senere. I mellemtiden trådte Kenn Johansen til som midlertidig leder, indtil Reno kunne tiltræde som daglig leder den 1. november 2024. Alt i alt var Kenn konstitueret leder i få uger. Bestyrelsen er meget taknemmelige for Kenns hjælp og for at have fået Reno, som leder af Pedersborg Børnehus.

Siden Reno tiltrådte, har der været fuld fart på udviklingen, vi har drøftet mange punkter i relation til institutionens fremtid. Vi ser frem til at implementere vores nye strategier og sikre, at Pedersborg børnehus fortsat er et trygt og inspirerende miljø for vores børn.

Tak til alle medarbejdere I er unikke. Vi er i bestyrtelsen glade for, at netop I vil passe vores børn, tak til jer andre bestyrelsesmedlemmer som har bidraget til vores arbejde i det forgangne år. Det har været en fornøjelse at arbejde sammen med Jer, og det har været super berigende, at I alle har bidraget med Jeres forskellige kompetencer. Dette gør at Pedersborg børnehus er et fantastisk sted at være.

**Renos beretning 30. april 2025**

Reno startede den 1. november 2024 og hans beretning går derfor fra denne dato og frem. Reno har oplevet, at han er blevet taget rigtig godt imod både af forældre, personale og børnene, og takkede endnu engang for det 😊. Reno er glad for, at være en del af et super velfungerende hus

**Præsentation af personalet:**

**Mussestuen**: Gitte B, Julie N og Sevda (Sevda pt på barsel - Josefine er vikar indtil Sevda kommer tilbage)

**Uglestuen**: Anne-Mette, Terese og Monika

**Skrubtudsestuen**: Gitte P (souschef fra 1. april), Anita og Marianne

**Løvestuen**: Ulla, Julie S og Anna

**Zebrastuen:** Kenn, (Kenn pt langtidssyg – Nanna og Haider vikar for Kenn) Mette og Sanda

Udover dette er Finn pedel, Lene, Charlotte, Mathias, Julie, Anna Karen og Nicoline er vikarer.

Reno oplever et hus fuldt af godt relations arbejde, et meget roligt hus med masser af aktiviteter som beriger børnenes hverdag.

**Økonomi**

Reno gik relativt hurtigt efter sin ansættelse i gang med, at kigge på Pedersborg børnehus økonomi og har i forhold til forskellige aftaler med leverandører optimeret økonomien. Der var mange børn på vores venteliste og med etableringen af Skrubtudsestuen, har vi optimeret vores pædagogik for de store vuggestuebørn. Samtidig har vi kunnet undgå et stort dyk i belægningen af børn her i forårsmånederne. Den økonomi der bliver tilvejebragt pga. af dette, vil blive brugt på at optimere f.eks. læringsmiljøerne og pædagogikken for børnene.

Vi er desuden i gang med at kvalificere en ansøgning til Sorø kommune om en ekstra børnegruppe og i den anledning skal vi have opdateret vores vedtægter. Arbejdet i forhold til nye vedtægter er lavet, vi mangler at få udarbejdet en byggeansøgning hvori brandsikkerheden selvfølgelig indgår.

Sidst men ikke mindst er der blevet indført minimumsnormeringer pr. 1. januar 2025. Det betyder, at der skal være ansat en fuldtidsstilling pr. 3 vuggestuebørn og en fuldtidsstilling pr. 6 børnehavebørn. Det har udfordret vores økonomi, da vores driftstilskud ikke er fulgt med op. Bestyrelsen og jeg følger denne sag tæt og LDD er i kommunikation med Sorø kommune om deres beregninger, som antages at være forkerte. DLO som er paraplyorganisation for bl.a. LDD tager driftstilskuddet op på det politiske niveau i regeringen – fordi der faktisk er mange private institutioner, der er økonomisk udfordret som følge af det manglende driftstilskud. Vi håber meget på en snarlig afklaring.

Overstående kunne lyde til kun at handle om økonomi og dermed de hårde værdier. Baggrunden for de forskellige tiltag har imidlertid udgangspunkt i, at vi gerne ser, at læringsmiljøerne kontinuerligt bliver opdateret, dels med nyt legetøj, vedligeholdelse af de fysiske rammer m.m. Herudover giver en god økonomi mulighed for at kunne tilbyde personalet efteruddannelse/kurser m.m. Det handler om at fastholde personalet, af.eks. igennem at opkvalificere dem. Desuden ønsker vi at sikre, at Pedersborg børnehus er en attraktiv arbejdsplads – vi ønsker at institution fremstår moderne samt et dejligt sted for børnene og forældrene at komme i.

**Førstehjælpskursus.**

Vi afholdt den 1. marts en pædagogisk dag, hvor alle fik førstehjælpskursus og derefter talte vi om og planlagde en optimering af vores læringsmiljøer.

**Læringsmiljøer**

Vi har etableret læsemiljøer på alle stuer, sådan at de tydeligt fremgår hvor der er læsemiljø nu. Vi arbejder generelt på, at gøre alle læringsmiljøer mere tydelige – da tydelige læringsmiljøer inviterer børnene til leg. Vi er generelt ikke optaget af læring læring – men mere af legende læring. Legende læring lægger nemlig op til udvikling af især børnenes sociale kompetencer sådan, at de grundlæggende elementer er på plads. Herved bliver børnene også parate til, at modtage egentlig læring i skolen og på sigt få de bedste muligheder for et godt liv.

**ICDP**

Vi vil i den kommende tid arbejde med, at systematisere relations arbejdet ved at lære mere om den pædagogik der hedder ICDP.

ICDP står for international child/Care giver development program. Det handler først og fremmest om, at udvikle/forfine vores kommunikation, konfliktløsning og samarbejdsevner. Relationskompetence handler om evnen til, at etablere og opretholde en følelsesmæssig kontakt, og på grundlag af denne kontakt at skabe en læring og god dialog. Dette gælder både i forhold til Jeres og vores kontakt med børnene.

**DPU**

Vi vil fremover også arbejde mere systematisk, i forhold til at udarbejde DPU profiler på børnene. DPU står for Dansk pædagogisk udviklingsprofil. En DPU-profil redegør for børnenes udvikling i forhold til opmærksomhed, hukommelse, leg og aktiviteter, sprog og kommunikative kompetencer, sociale kompetencer, selvregulering, grovmotorik, finmotorik og færdigheder i dagligdagen. Vi vil fremover udarbejde en DPU på alle børn i vuggestuen ca. hvert ½ år, 1 gang om året på Skrubtudsestuen og vi følger op med flere DPU-tests i børnehaven, hvis der måtte være behov for det.

Med dette initiativ, bliver vi tidligt opmærksomme på evt. udfordringer det enkelte barn måtte have. Vi vil i de tilfælde, hvor der er udfordringer for barnet tilrettelægge et målrettet forløb, der sikrer at barnet udvikler sig optimalt.

***I vil som forældre altid blive inddraget i arbejdet, da I er de vigtigste omkring Jeres barn. I vil samtidig altid blive inviteret til en gennemgang af de DPUer der bliver udarbejdet på Jeres barn.***

**Famly**

I forhold til forældrekommunikationen vil vi gøre det bedre. Kommunikationen er blevet givet igennem f.eks. opslag på opslagstavlen, opslag der er hængt i det enkelte barns garderobe, sms, nyheder på vores hjemmeside, billeder på facebook m.m.

Bestyrelsen har besluttet, at vi fremover har et kommunikationsværktøj. Dette bliver Famly. Vi fortsætter en tid endnu på den gamle måde, men vi går i gang med implementere Famly her i foråret og Reno håber, at vi kan gå i luften md Famly inden sommerferien, i hvert fald i forhold til kommunikationen med Jer forældre. Billederne bliver foreløbigt stadig lagt på facebook – måske facebook bliver lukket i efteråret og billederne så kommer på Famly i stedet, det er ikke helt afklaret endnu. Vores hjemmeside som også kommer på Famly vil blive vores kommunikationsplatform udadtil og den øvrige del af Famly vores kommunikationsplatform indadtil.

Vi har her i april lagt det første nyhedsbrev ud til Jer forældre på vores hjemmeside. Der vil fremover udkomme 4 nyhedsbreve årligt, de vil udkomme februar, maj, august og november. Det der kom i april i år, udgør det der fremadrettet kommer i maj måned. Det næste nyhedsbrev kommer derfor i august.

**Referat af valg til bestyrelse 2025**

**Den tidligere bestyrelse bestod af:**

Christian (far til Mads på Løvestuen) *- opstillede til valg 2025*

Ulrich (far til Benedicte på Løvestuen) *- ikke på valg i år*

Maj (Mor til Eik på Løvestuen) *- opstillede ikke igen*

Peter (far til Maggie på Mussestuen) *- ikke på valg i år*

Mathias (far til Viola på Uglestuen og Ludvig på Elefantstuen) *- opstillede ikke igen*

Signe (mor til Theo på Løvestuen og Luna på Mussestuen) *- opstillede til valg*

Der skulle vælges 5 kandidater til ny bestyrelse, da bestyrelsen gerne skal bestå af 7 medlemmer. Ulrich og Peter er ikke på valg.

Christian og Signe genopstillede. Maj og Mathias ønsker ikke at genopstille. Herudover manglede der en suppleant da Signe oprindeligt blev valgt som suppleant men blev bestyrelsesmedlem da et bestyrelsesmedlem stoppede.

Der er 1 stemme pr barn uanset om der er 2 forældre, der er med til mødet.

Tak for hjælpen af optælling af valgsedler til Tine (mor til Havannah på Zebrastuen) og Sival (far til Dicte på Løvestuen)

**De opstillede/valgte til den nye bestyrelse:**

Christian (far til Mads på Løvestuen) *- Blev genvalgt som bestyrelsesmedlem!*

Signe (mor til Theo på Løvestuen og Luna på Mussestuen) *- blev genvalgt som bestyrelsesmedlem!*

*Kristine (mor til Villy på Skrubtudser og Alfred på Løve) - blev valgt som bestyrelsesmedlem!*

Lisa (mor til Alina på Zebrastuen) *- blev valgt som 1.supleant!*

Frederik (far til Frida på Mussestuen) *- blev valgt som 2.supleant!*

*Grace (mor til Mariella på Skrubtudserne) - blev desværre ikke valgt....*

Nina (mor til Leo på Zebrastuen) - blev desværre ikke valgt....

Tak til alle der har været i den tidligere bestyrelse **stort tak** for indsatsen. Til alle der stillede op til valget, **stort tak** og tillykke til dem der blev valgt ind.

**Forældremøder på stuerne**

Vi holdt efter det store forældremøde med valg til bestyrelsen, møder på de enkelte stuer hvor personalet fortalte om hverdagen. Referatet af disse møder er hængt op på opslagstavlerne på stuerne.